Η+αναζήτηση+στο+διαδίκτυο

Καλά, πως όμως θα βρούμε αυτό που θέλουμε μέσα σε τόσες πληροφορίες; Δε θα χαθούμε; Για καλή μας τύχη υπάρχουν ειδικές υπηρεσίες που ονομάζονται **μηχανές αναζήτησης**, οι οποίες μάλιστα είναι και δωρεάν και μας βοηθούν στο δύσκολο έργο της αναζήτησης πληροφοριών στον παγκόσμιο ιστό. Μία πολύ γνωστή μηχανή αναζήτησης είναι η Google με διεύθυνση [|www.google.com]. ** Πως δουλεύουν οι μηχανές αναζήτησης; ** Οι μηχανές αναζήτησης περιέχουν κατάλληλα εργαλεία που τους επιτρέπουν να επισκέπτονται άλλες ιστοσελίδες και να συλλέγουν πληροφορίες για τα περιεχόμενα τους. Δημιουργείται έτσι μία τεράστια λίστα με τις λέξεις που υπάρχουν στις διάφορες ιστοσελίδες. Όταν εμείς κάνουμε μία αναζήτηση στο διαδίκτυο, καταχωρούμε **λέξεις - κλειδιά** (λέξεις δηλαδή που περιγράφουν καλύτερα αυτό που ψάχνουμε) στα κατάλληλα πεδία και η μηχανή αναζήτησης ερευνά τη λίστα της για να εντοπίσει και να εμφανίσει εκείνες τις ιστοσελίδες που περιέχουν τις συγκεκριμένες λέξεις – κλειδιά.
 * Οι μηχανές αναζήτησης **

** Με ποιο τρόπο ψάχνουμε εμείς; ** Καταρχήν ανοίγουμε το φυλλομετρητή μας, τον Chrome δηλαδή και πληκτρολογούμε τη διεύθυνση της μηχανής αναζήτησης που θα χρησιμοποιήσουμε – στη συγκεκριμένη περίπτωση [|www.google.com]. Ας κάνουμε μία δοκιμή. Έστω ότι θέλουμε να βρούμε πληροφορίες για τον Όλυμπο. Τα πράγματα είναι πολύ απλά, πληκτρολογούμε τη λέξη "**Όλυμπος"** στο πλαίσιο αναζήτησης (όπως φαίνεται και στη διπλανή εικόνα) και πατάμε **Enter**. Το αποτέλεσμα θα σας καταπλήξει. Η Google απαντάει ότι βρήκε για μας 1.100.000 αποτελέσματα. Δηλαδή 1.100.000 ιστοσελίδες που περιέχουν τη λέξη Όλυμπος.



Δεν εμφανίζονται όμως όλα τα αποτελέσματα μαζί. Στο κάτω μέρος της σελίδας του Google εμφανίζονται αριθμοί σελίδων. Πρέπει να πατήσετε στο σύνδεσμο **Επόμενη** για να προχωρήσετε στην επόμενη σελίδα.



Όπως καταλαβαίνετε έχετε πολύ δουλειά μέχρι να βρείτε αυτό που θέλετε αλλά που ξέρετε μπορεί και να σταθείτε τυχεροί και να το βρείτε στην πρώτη ιστοσελίδα από τα αποτελέσματα, που θα ανοίξετε. Δεν ήταν και τόσο δύσκολη τελικά η αναζήτηση. Γράψαμε απλώς μία λέξη και ξεμπερδέψαμε. Τι γίνεται όμως όταν μία λέξη δεν είναι αρκετή για να περιγράψουμε αυτό που θέλουμε να βρούμε. Για παράδειγμα αν θέλουμε να βρούμε πληροφορίες για παιχνίδια, παιδικά όμως, θα πληκτρολογήσουμε τη φράση "παιδικά παιχνίδια" μέσα σε εισαγωγικά ώστε να πλησιάσουμε περισσότερο σ’ αυτό που ψάχνουμε. __ Χρήση εισαγωγικών: __ Όταν αναζητούμε συγκεκριμένες φράσεις καλό να χρησιμοποιούμε εισαγωγικά. Βάζοντας εισαγωγικά ορίζουμε στη μηχανή να αναζητήσει τη φράση ακριβώς όπως τη γράψαμε στο πεδίο αναζήτησης.

Έτσι περιορίζονται τα αποτελέσματα της αναζήτησης στις ιστοσελίδες εκείνες που περιέχουν την ακριβή φράση που καθορίσαμε. Διαφορετικά στα αποτελέσματα θα συμπεριλαμβάνονταν όλες οι ιστοσελίδες που περιέχουν τις λέξεις που πληκτρολογήσαμε, ανεξάρτητα από τη σειρά που τις πληκτρολογήσαμε.

** Αναζητώντας εικόνες ** Με τον ίδιο τρόπο μπορούμε να αναζητήσουμε και εικόνες στον παγκόσμιο ιστό χρησιμοποιώντας τη μηχανή αναζήτησης Google. Ας δούμε ένα παράδειγμα. Ακολουθήστε τα παρακάτω βήματα για να βρείτε φωτογραφίες για τον **ελέφαντα**:
 * Ανοίξτε τον φυλλομετρητή ** Google **** Chrome **
 * Επισκεφτείτε την ιστοσελίδα της ** Google **
 * Πληκτρολογήστε στο πλαίσιο αναζήτησης "Ελέφαντας" και πατήστε **Enter**
 * Πατήστε στο σύνδεσμο **Εικόνες** που βρίσκεται κάτω από το πλαίσιο αναζήτησης
 * Τα αποτελέσματα εμφανίζονται ως μικρογραφίες. Αν κάνετε ένα κλικ πάνω σε μία μικρογραφία θα δείτε την εικόνα σε μεγαλύτερο μέγεθος. Κι αν πατήσετε άλλο ένα κλικ πάνω της θα μεταβείτε στην ιστοσελίδα που την περιέχει.